**Endrit Lami**- *Drejtor i Përgjithshëm, Drejtoria e Përgjithshme e Programimit Makroekonomik dhe Fiskal*

Z. Endrit Lami kryen funksionin Drejtor i Përgjithshëm, pranë Drejtorisë së Përgjithshme të Programimit Makroekonomik dhe Fiskal në Ministrinë e Financave. Ai ka qenë pjesë e Ministrisë së Financave që prej vitit 2007 si drejtor i politikave makroekonomike. Gjatë viteve 2005-2007 ka qenë pjesë e Institutit të Statistikave, ku ka kontribuar për ngritjen e sistemit të llogarive kombëtare tremujore (PBB tremujor).

Z. Lami ka kryer studimet universitare për ekonomi agrare pranë Universitetit Bujqësor të Tiranës gjatë 2000-2005. Më tej gjatë 2005-2007 ka kryer studimet pasuniversitare (master në ekonomiks) pranë Universitetit të Tiranës dhe atij të Bambergut, si dhe gjatë 2019-2023 ka kryer doktoraturë në ekonomiks në Universitetin Martin Luther të Halle-Wittenberg. Z. Lami është autor i një sërë studimesh dhe artikujsh shkencorë në fushën e ekonomiksit, si dhe zotëron gjuhët e huaja anglisht dhe italisht.